নূর মাজিদ ও ওমর শাহ : প্রায় তিন সপ্তাহব্যাপী ভিন্নমতালম্বী সৌদি সাংবাদিক খাসোগজি হত্যার সকল দায় এড়িয়ে বিবৃতি দিয়েছে সৌদি আরব। তবে দেশটির রক্ষাকর্তা বলে পরিচিত মার্কিন যুক্তরাষ্ট্রের রাজনীতিবিদদের তীব্র চাপের মুখে গত শুক্রবার এই হত্যার দায় স্বীকার করে সৌদি আরব। দেশটির রাষ্ট্রায়াত্ত এল আখবরিয়া চ্যানেলের সংবাদ বুলেটিনে বলা হয়, ইস্তাম্বুলস্থ সৌদি কনস্যুলেটে দেশটির কূটনীতিক কর্মকর্তাদের সঙ্গে সৃষ্ট হাতাহাতির এক পর্যায়ে উত্তেজিত দূতাবাস কর্মকর্তারা তাকে হত্যা করে। এই বিষয়ে গত শনিবার আরেকটি ভিন্ন ব্যাখ্যা হাজির করেছে সৌদি আরব। শনিবার দেশটি জানায়, কর্মকর্তাদের সঙ্গে মুষ্টিযুদ্ধের পর খাসোগজিকে গলা টিপে হত্যা করা হয়েছে। ইতোপূর্বে সৌদি আরবের ব্যাখ্যা নিয়ে অসন্তুস্ট হয় মার্কিন কংগ্রেস। এরপর কংগ্রেস সদস্যদের চাপের মুখে প্রেসিডেন্ট ট্রা¤প সৌদি আরবকে আরও বিস্তারিত এবং গ্রহণযোগ্য ব্যাখ্যা দেয়ার আহ্বান জানান। এরপরই সৌদি আরব খাসোগজি হত্যাকাণ্ডের সাম্প্রতিক ব্যাখ্যা দিল।